Държавен вестник, бр. 21, 2021 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  21
МИНИСТЕРСТВА И ДРУГИ ВЕДОМСТВА
МИНИСТЕРСТВО НА ФИНАНСИТЕ
СПОРАЗУМЕНИЕ 
за гаранция при първо поискване между първоначалните гаранти и присъединяващите се 
впоследствие гаранти и Европейската инвестиционна банка
(Ратифицирано със закон, приет от 44-то Народно събрание на 30 септември 2020 г. – ДВ, бр. 87 
от 2020 г. В сила за Република България от 19 октомври 2020 г.) 
ТОЗИ ДОГОВОР СЕ СКЛЮЧВА МЕЖДУ: 
Първоначалните гаранти и присъединяващите	
наричани по-долу заедно „Гарантите“
се впоследствие гаранти	
и всеки поотделно „Гарант“
от една страна, и
Европейската инвестиционна банка 	
наричана по-долу „Бенефициер“
със седалище 98-100, булевард 
„Конрад Аденауер“, L-2950 Люксембург, 
Велико херцогство Люксембург,
действаща за сметка на Фонда,
от друга страна.
КАТО СЕ ИМА ПРЕДВИД, ЧЕ: 
 
(а) Това Споразумение за гаранция при първо поискване се сключва в контекста на 
споразуменията за принос, сключени или които предстои да бъдат сключени между 
държавите членки на Европейския съюз и Европейската инвестиционна банка с цел 
създаване на Паневропейски гаранционен фонд в отговор на COVID-19 („Фондът“). 
Институциите на Европейския съюз или институциите, създадени от държавите членки на 
Европейския съюз, могат също да участват във Фонда.  
(б) По отношение на операциите, осъществявани за сметка на Фонда от Бенефициера с един 
или повече контрагенти (всеки поотделно „Контрагент“) с цел изпълнение на целите на 
Фонда, Бенефициерът ще сключва гаранции, договорености за финансиране под формата 
на заеми, механизми или други финансови споразумения, капиталови инвестиции или 
други операции (включително Споразумение между ЕИБ и ЕИФ), като тези операции се 
сключват в съответствие с реда и условията (и по-специално за процеса на управление и 
вземане на решения) на Фонда („Операциите“). 
(в) Като част от Операциите Бенефициерът е сключил или ще сключи насрещно 
споразумение с Европейския инвестиционен фонд („ЕИФ“) за сметка на Фонда, съгласно 
което на ЕИФ ще бъде предоставено покритие по операциите, свързани с Фонда, във 
връзка с ролята му по програмата и за целите на изпълнението на целите на Фонда 
(„Споразумението ЕИБ/ЕИФ“), в съответствие с описанието на Фонда.  
(г) Гарантите с настоящото предоставят автономна гаранция при първо поискване (garantie 
autonome à première demande) в полза на Бенефициера („Гаранция при първо 
поискване“) съгласно настоящото споразумение за гаранция („Споразумението за 
гаранция“). 
(д) Всяка първоначална група държави членки на ЕС е сключила Споразумение за принос, 
като тези държави членки ще предоставят тази Гаранция като Първоначални гаранти. С 
течение на времето други държави членки, решили да сключат Споразумение за принос с 
Европейската инвестиционна банка в контекста на Фонда, ще се присъединят към тази 
гаранция като Присъединяващи се гаранти. Институциите на Европейския съюз или 
институциите, създадени от държавите членки на Европейския съюз, ще се присъединят 
към тази гаранция, ако участват във Фонда. 
(е) По всяко време настоящото Споразумение за гаранция ще се прилага като автономно 
задължение за гаранция при първо поискване между Гарантите, страна по настоящото 
Споразумение за гаранция, и Бенефициера, в съответствие с условията на настоящото 
Споразумение.   
(ж) Страните по настоящото Споразумение за гаранция изрично се съгласяват, че всяко 
позоваване в това Споразумение за гаранция на операциите, условията на операциите или 
всяка тяхна експозиция при никакви обстоятелства няма да се тълкуват като засягащи 
независимия, автономен, безусловен и неотменим характер на Гаранцията при първо 
поискване, предоставена съгласно това  Споразумение за гаранция.